open-index/open-wikipedia-markdown huggingface dataset:
கயர்பூர் சமஸ்தானம்

**கயர் இராச்சியம்** (**State of Khairpur** (، ) இந்த இராச்சியம் 15,730 சதுர கிலோ மீட்டர் பரப்பு கொண்டிருந்தது.   1947-இல் இந்தியப் பிரிவினைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால பாகித்தான் நாட்டின் சிந்து மாகாணத்தின் பகுதியாக உள்ளது.  

## வரலாறு
தல்பூர் வம்சத்தின் சோரப் கான் தல்பூர் 1783-ஆம் ஆண்டில் கயர்பூர் இராச்சியத்தை நிறுவி தன்னாட்சி கொண்ட முடியாட்சியுடன் ஆண்டார்.பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற கயர்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பஞ்சாப் மாகாணத்துடன் இணைக்கப்பட்டது. கயிர்பூர் இராச்சிய மன்னர்களுக்கு பிரித்தானிய இந்தியா அரசு, 15 துப்பாக்கிக் குண்டுகள் முழுங்கி மரியாதை செய்தனர். 1947-இல் இந்தியப் பிரிவினைக்குப் பின்னர் கயர்பூர் இராச்சியம் 14 அக்டோபர் 1955-ஆம் ஆண்டில் பாக்கித்தான் நாட்டுடன் இணைக்கப்பட்டது. தற்போது இந்த இராச்சியத்தின் பகுதிகள் பாகிஸ்தானின் சிந்து மாகாணத்தில் உள்ளது. 

## மக்கள் தொகை
1931-ஆம் ஆண்டின் மக்கள் தொகை கணக்கெடுப்பின் படி, கயர்பூர் இராச்சியத்தின் மொத்த மக்கள் தொகை 2,27,183 ஆகும். மக்கள் தொகையில்  இசுலாமியர்கள் 83%, இந்துக்கள் 17%, பிறர்  712 ஆக இருந்தனர். 

## இதனையும் காண்க
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
* சுதேச சமஸ்தானங்களின் இணைப்பு ஒப்பந்தம்
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்
*Green Pioneers (United Nations Development Program site)

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:சிந்து மாகாணம்
பகுப்பு:இந்தியாவின் மன்னராட்சிகள்
பகுப்பு:பிரித்தானிய இந்தியா
சி. கே. ஜெயின்

**சி. கே. ஜெயின்** (*C. K. Jain*; 3 மே 1935 – 12 திசம்பர் 2021) என்பவர் 10வது இந்திய நாடாளுமன்ற மக்களவை உறுப்பினரும் மக்களவை செயலாளராகவும் 1 சனவரி 1992 முதல் 31 மே 1994 வரை  பணியாற்றினார்.

## ஆரம்ப கால வாழ்க்கை
இவர் உத்தரப்பிரதேசத்தின் இட்டாவாவில் பிறந்தார். இளங்கலை வணிகவியல் மற்றும் இளங்கலைச் சட்டப் பட்டம் பெற்றார். இவர் இட்டாவா மாவட்ட நீதிமன்றத்தில் (1954-55) வழக்கறிஞர் பயிற்சி பெற்றார். பின்னர் இவர் மக்களவை செயலகத்தில் 1955ஆம் ஆண்டு பணியில் சேர்ந்து பல்வேறு பதவிகளில் பணியாற்றினார். இவர் 1992-ல் மக்களவை மற்றும் மக்களவை செயலகத்தின் பொதுச் செயலாளராக பணியாற்றினார்.

## மேற்கோள்கள்

பகுப்பு:1935 பிறப்புகள்
பகுப்பு:2021 இறப்புகள்
கலாமண்டலம் குட்டன் ஆசன்

**கலாமண்டலம் குட்டன் ஆசன்** (*Kalamandalam Kuttan Asan*) இந்தியாவின் கேரளாவைச் சேர்ந்த ஒரு கதகளி கலைஞர் ஆவார். கலாமண்டலம் குட்டனாசன் என்றும் இவர் அழைக்கப்படுகிறார். 1938 ஆம் ஆண்டு இவர் பிறந்தார். தக்சன் வேடத்தில் நடித்து  பிரபலமானதால் தக்சன் குட்டன் என்றும்  அழைக்கப்பட்டார். சங்கீத நாடக அகாடமி விருது 2008 மற்றும் கேரள மாநில கதகளி விருது 2019 உட்பட பல குறிப்பிடத்தக்க விருதுகளைப் பெற்றுள்ளார்.

## வாழ்க்கைக் குறிப்பு
குட்டன் ஆசான்  கேரளாவின் பாலக்காடு மாவட்டத்தில் உள்ள செர்புலச்சேரி நகராட்சியின் அடக்கப்புத்தூரில் குட்டப்ப பணிக்கர் மற்றும் அம்முகுட்டியம்மா தம்பதியருக்கு 1938 ஆம் ஆண்டு பிறந்தார் 1951 ஆம் ஆண்டு கலாமண்டலம் ராமன்குட்டி ஆசான் மற்றும் கலாமண்டலம் பத்மநாபன் நாயர் ஆகியோரின் கீழ் கேரள கலாமண்டலத்தில் பட்டயப் படிப்பு  முடித்த இவர் 1951 ஆம் ஆண்டு வெள்ளிநேழி காந்தளூர் கோயிலில் அறிமுகமானார். 1964 ஆம் ஆண்டு இரிங்கலக்குடா உன்னிவாரியார் நினைவுக் கலாநிலையத்தில் கதகளி ஆசிரியராகச் சேர்ந்து, 1990 ஆம் ஆண்டு கலாநிலையத்தின் உப அதிபராகப் பதவியேற்று 1995 ஆம் ஆண்டு அதிபரானார் 

தக்சன் வேட்டத்தில் இவருடைய பங்கு மிகப் பிரபலமாக இருந்ததால்  இவர் தக்சன் குட்டன் என்று அறியப்பட்டார். கதகளியில் குட்டன் ஆசான் கட்டலான், பிராமணன், பலபத்ரன், உருத்ரபீமன் போன்ற வேடங்களிலும்  *பச்சா* மற்றும் *கதி* வேடங்களிலும் சிறந்து விளங்கினார். நாற்பது ஆண்டுகளாக **கூடல்மாணிக்கம் கோயில் திருவிழாவில்** இவர் சிறீராம பட்டாபிகம்  *[[விபீடணன்|நிகழ்வில் விபீசணன்]] வேடத்தில் நடித்தார்.* 

### தனிப்பட்ட வாழ்க்கை மற்றும் இறப்பு
குட்டன் ஆசானுக்கும் அவரது மனைவி இலீலாவதிக்கும் உசா மதுமோகனன், சதி ராதாகிருட்டிணன் மற்றும் கீதா மது என்ற மூன்று குழந்தைகள் இருந்தனர். இவர் 84. வயதில், 13 ஜனவரி 2022 அன்று பெரிந்தல்மன்னாவில் இறந்தார் 

## விருதுகளும் கௌரவங்களும்

* சங்கீத நாடக அகாடமி விருது,
* கேரள மாநில கதகளி விருது 2019 
* கேரளா கலாமண்டலம் கீர்த்தி பத்திரம் 
* காலதர்பண விருது 
* அம்ருதாண்டமாய் மத் புரசுகார் 
* கேரளா கலாமண்டலம் விருது, 2007 
* கலாமண்டலம் கிருட்டிணன் நாயர் விருது, 2010 
* கலாமண்டலம் பட்டிகம்தொடி ராமுண்ணிமேனன் விருது, 2011 
* உன்னைவாரியர் விருது, 2011 
* விசாகப்பட்டினம் நடராச நடன இசை அகாடமி நாட்டியசிறீ விருது, 2002 
* திருச்சூர் கதகளி கழக விருது, 2000 
* வெள்ளிநேழி பஞ்சாயத்து கிராமகலா விருது, 2015 
* கேரளா கலாமண்டலம் உறுப்பினர், 2019 

## மேற்கோள்கள்


பகுப்பு:மலையாள மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பாலக்காடு மாவட்ட மக்கள்
பகுப்பு:2022 இறப்புகள்
பகுப்பு:1938 பிறப்புகள்
கமல் கான்

**கமல் கான்** (*Kamal Khan*)  இந்தியாவைச் சேர்ந்த ஒரு செய்தி நிருபர் ஆவார். என்டிடிவி  என்ற செய்தி தொலைக்காட்சியில் குடியிருப்பு ஆசிரியராக பணிபுரிந்து வந்தார். உத்தரபிரதேச மாநிலம் லக்னோ மாவட்டத்தில் உள்ள பட்லர் காலனியில் மாரடைப்பு காரணமாக இவர் ஜனவரி 14, 2022 அன்று இறந்தார்.

## ஆரம்ப வாழ்க்கை மற்றும் தொழில்

நிர்வாக ஆசிரியர் கமல் கான் ஓர் இந்திய செய்தி நிருபராக இருந்தார்,  என்.டி.டி.வி செய்தி சேனலில் குடியிருப்பு ஆசிரியராக பணிபுரிந்து கொண்டிருந்தார். உருசியாவில் தனது படிப்பை முடித்த பிறகு, கமல் கான்  பெங்களூருவில் உள்ள இந்துசுதான் ஏரோனாட்டிக்சு நிறுவனத்தில் உருசிய  மொழிபெயர்ப்பாளராக பணியாற்றத் தொடங்கினார். பின்னர் கமல் லக்னோவில் உள்ள அம்ரித் பிரபாத் என்ற உள்ளூர் செய்தி தொலைக்காட்சியில் நிருபராக பணியாற்றத் தொடங்கினார்.  நவபாரத் டைம்சு மற்றும் தைனிக் இயாக்ரன் போன்ற பல்வேறு இந்திய செய்தி தொலைக்காட்சிகளிலும் இவர்  பணியாற்றினார்.  கமல் கான் 1995 ஆம் ஆண்டு உத்தரப் பிரதேசத்தின் லக்னோவில் என்.டி.டி.வி செய்தி தொலைக்காட்சியில் பணியில்  சேர்ந்தார், பின்னர், இவர் உத்தரப் பிரதேசம் மற்றும் உத்தரகண்டம் பிராந்தியத்தில்  குடியிருப்பு  ஆசிரியராக பதவி உயர்வு பெற்றார்.  கமல் தனது தனித்துவமான செய்திபாணிக்காக மிகவும் பிரபலமானவர்.

ஒரு செய்தி தொகுப்பாளராக கமல் சமநிலை மற்றும் நிபுணத்துவத்தின் அடையாளமாகத் திகழ்ந்தார். மேலும் இவரது மொழி அதன் வர்த்தக முத்திரை நேர்த்திக்காக பிரபலமானது. அவர் மூன்று தசாப்தங்களுக்கும் மேலாக என்டிடிவி தொலைக்காட்சியில்  இருந்தார். ஒரு பழம்பெரும் நிருபராக இவர் நினைவுகூரப்படுவார். புலனுணர்வு ம் நேர்மை மற்றும் கடினமான உண்மைகளை கவிதை சாமர்த்தியத்துடன் இவர் வழங்கிய விதம் ஆகியவற்றிற்காக கமலின்  பணி தனித்து நின்றது. எல்லாவற்றிற்கும் மேலாக  இவர், மனிதநேயம் மிக்கவராகவும் தன்னைச் சந்திக்கும் எவருக்கும் அன்பான வார்த்தைகளையும் எல்லையற்ற நேரத்தையும் மட்டுமே கொடுப்பவராகவும் வாழ்ந்தார்.

உத்தரபிரதேச மாநிலம் லக்னோ மாவட்டத்தில் உள்ள பட்லர் காலனியில் மாரடைப்பு காரணமாக இவர் சனவரி 14, 2022 அன்று இறந்தார். உ.பி சட்டமன்றத் தேர்தலுக்கு முன்னதாக பாஜக எம்.எல்.ஏ.க்கள் அதிக அளவில் வெளியேறியது குறித்த செய்தியே கமலின் கடைசி செய்தி அறிக்கையாகும்.

## விருதுகள் மற்றும் அங்கீகாரம்

* இந்திய சனாதிபதியிடமிருந்து ராம்நாத் கோயங்கா விருது
* இந்தியக் குடியரசுத் தலைவரிடமிருந்து கணேசு சங்கர் விருது (இது மத்திய மனிதவள அமைச்சகத்தால் நிறுவப்பட்ட இந்தி பத்திரிகைக்கான மிகப்பெரிய விருதாகக் கருதப்படுகிறது)
* சிறந்த இந்தி தொலைக்காட்சி நிருபருக்கான என்.டி விருது
* சுற்றுச்சூழல் விழிப்புணர்வு குறித்த சிறந்த ஆவணப்படத்திற்கான விருது
* இந்தி தொலைக்காட்சி இதழியல் துறையில் ஆற்றிய பங்களிப்பிற்காக சார்க் எழுத்தாளர்கள் மற்றும் இலக்கியக் கூட்டமைப்பிலிருந்து பன்னாட்டு விருது
## குறிப்பிடத்தக்க படைப்புகள்
கமல் கான்  2018  ஆம் ஆண்டு அமைதியான மத சகவாழ்வு யதார்த்தம் அல்லது கட்டுக்கதை  என்ற தலைப்பில் விரிவுரை ஆற்றியது பலரின் கவனத்தை ஈர்த்தது.

## மேற்கோள்கள்

## புற இணைப்புகள்
* என்டிடிவி இந்தியா

பகுப்பு:வாழும் மக்கள்
பகுப்பு:லக்னோ
பகுப்பு:உத்தரப் பிரதேச நபர்கள்
பகுப்பு:1959 பிறப்புகள்
பகுப்பு:பத்திரிகையாளர்கள்
கீரனூர் ஊராட்சி, காங்கேயம்

**கீரனூர் ஊராட்சி** (*Keeranur Gram Panchayat*), தமிழ்நாட்டின் திருப்பூர் மாவட்டத்தில் உள்ள காங்கேயம் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 

## மேற்கோள்கள்

பகுப்பு:திருப்பூர் மாவட்ட ஊராட்சிகள்
கும்பகோணம் ராஜகோபாலசுவாமி கோவில்

**ராஜகோபாலசுவாமி கோயில்** இந்தியாவில் தமிழ்நாடு மாநிலத்தில் உள்ள தஞ்சாவூர் மாவட்டத்தில் கும்பகோணத்தில் அமைந்துள்ள ஒரு விஷ்ணுக் கோயிலாகும்.

## அமைவிடம்
இக்கோயில் கும்பகோணத்தின் பெரிய தெருவின் வடக்கில் அமைந்துள்ளது.

## மூலவர்
இக்கோயிலின் பிரதான தெய்வம் (மூலவர்) விஷ்ணுவின் வடிவான ராஜகோபாலசுவாமி ஆவார். தாயார் செங்கமலவள்ளி நாச்சியார்.

இதே பெயரில் இன்னுமோர் கோவில் கும்பகோணத்தில் தொப்புத் தெருவில் அமைந்துள்ளது.

## சிறப்பம்சம்
கும்பகோணத்தில் 12 ஆண்டுகளுக்கு ஒருமுறை மட்டுமே நிகழும் மகாமகத்துடன் தொடர்புடைய ஐந்து விஷ்ணு கோயில்களில் ராஜகோபாலசுவாமி கோயிலும் ஒன்று.
 
## கருடசேவை
கருடசேவை இக்கோயிலின் பிராதான விழாக்களில் ஒன்றாகும்.

## மகாசம்புரோக்ஷணம்
மகாசம்புரோக்ஷணம் எனப்படும் இக்கோயிலின் கும்பாபிஷேகம் 19 ஜூன் 2015 அன்று நடந்தேரியது.


File: Rajagopalaswamy5.jpg|
File: Rajagopalaswamy3.jpg|
File: Rajagopalaswamy2.jpg|
File: Rajagopalaswamy1.jpg|
File: Rajagopalaswamy4.jpg|
File: Rajagopalaswamy6.jpg|
File: Rajagopalaswamy7.jpg|


## இவற்றையும் பார்க்க
* மகாமகம்
* கும்பகோணம் மகாமக குளம்

## தரவுகள்

பகுப்பு:கும்பகோணத்திலுள்ள கோயில்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
செயதேவி

**செயதேவி** (ஆங்கிலம்: *Jayadevi*); (ஆட்சிக்காலம்: பொ.ச. 681 முதல் 713 வரை) கெமர் பேரரசின் முன்னோடியான சென்லா இராச்சியத்தின் (*Kingdom of Chenla*) அரசியாக இருந்தவர். இவர் முதலாம் செயவர்மன் (*Jayavarman I)* என்பவரின் மகளாவார். 

இவருக்கு இளவரசி சோபா செயா (*Sobhajaya)* என்ற ஒரு சகோதரியும் இருந்தார். செயதேவி ஓர் இந்தியரான சிவாயிட் பிராகிம் சக்ரசுவாமின் (*Indian Sivait Brahim Sakrasvamin*) என்பவரை மணந்தார். 681-இல் இவரின் தந்தையார் முதலாம் செயவர்மன் இறந்த பிறகு சென்லா இராச்சியத்தின் அரசியாகப் பதவியேற்றார். ராணி குலபிரபாவதிக்கு (*Kulaprabhavati*) பிறகு முதல் பெண் ஆட்சியாளர் என அறியப்படுகிறார்.

## வரலாறு

பாரம்பரியமாக, செயதேவியின் வாரிசு உரிமைக்கு போட்டி நிலவியதாக அறியப் படுகிறது. அந்த வாரிசு உரிமை சென்லாவில் ஒரு கொந்தளிப்பை உருவாக்கி இறுதியில் கம்போடியாவின் பிளவுக்கு வழிவகுத்தது. 707-இல், சென்லா இராச்சியம் நில சென்லா, நீர் சென்லா என இரண்டாகப் பிரிக்கப்பட்டது. 

நில சென்லா, நீர் சென்லா பற்றி குறைந்த அளவிலான தகவல்கள் மட்டுமே உள்ளன. இறுதியில் அந்த இரண்டு சென்லாக்களும் மேலும் பிரிக்கப்பட்டன.

### அங்கோர் கல்வெட்டு

713-ஆம் ஆண்டில், செயதேவி அங்கோரில் ஒரு கல்வெட்டை  விட்டுச் சென்றார். அதில் தன் ஆட்சியின் மோசமான காலங்களைப் பற்றி விவரித்து வேதனைப் படுகிறார். மேலும் தன் சகோதரியால் நிறுவப்பட்ட சிவ திரிபுரங்கட்டாவின் சரணாலயத்திற்கு தான் அளித்த நன்கொடையைக் குறிப்பிடுகிறார். 

713-ஆம் ஆண்டுக்குப் பிறகு செயதேவி எவ்வளவு காலம் ஆட்சி செய்தார் என்பது தெரியவில்லை. 716-இல், புஷ்கரன் என்ற அரசனைப்பற்றி ஒரு கல்வெட்டில் குறிப்பிடப்பட்டுள்ளது. மேலும் இந்த புஷ்கரன் ஒரு பெண் அரசியைத் திருமணம் செய்து தன் பதவியைப் பெற்றதாகவும் கூறப்படுகிறது. 

ஆனால் இது உறுதிப்படுத்தப்படவில்லை. மேலும் புஷ்கரன் தன் மகனான இரண்டாம் சம்புவர்மனை ஈசானபுர மன்னருக்கு திருமணம் செய்து வைத்து தன் பதவியைப் பெற்றதாகவும் கூறப்படுகிறது. மேலும் இவர் ஒரு கொள்ளையராகவும் இருக்கலாம். இவை அனைத்தும் உறுதிபடுத்த இயலாத தகவல்கள்.

### இராணி இந்திராணி

ஒரு மாற்று விளக்கம் உள்ளது. புஷ்கர மன்னன் உண்மையில் செய்தேவியின் சொந்த மகனாக இருக்கலாம் என்றும் அறியப்படுகிறது. மேலும், இவளுடைய போட்டியாளரை விட கூடுதல் வாரிசு உரிமை பெற்றவனாக இருந்தான்.  

மேலும், 707-இல் சென்லா இரண்டு இராச்சியங்களைக் கொண்டிருந்ததாக சீன ஆதாரங்கள் குறிப்பிடுகின்றன. சென்லா இந்த கட்டத்திற்கு முன்பே பல சிறிய அரசாட்சிகளை கொண்டிருந்தது என்றும்; இது ஒரு பிளவைக் குறிக்கிறது என்ற விளக்கம் தவறானது என்றும் தோன்றுகிறது. 

மன்னன் புஷ்கரன் சம்புபுரத்தின் இந்திராணியை மணந்து அவருக்குத் துணையாக இருந்து சென்லாவை ஆட்சி செய்தான் என்று சொல்லப்படுகிறது.

## சான்றுகள்

## மேலும் காண்க
* Coedes, G. (1962). "The Making of South-east Asia." London: Cox & Wyman Ltd.
* George Cœdès: The Indianized States of South-East Asia

பகுப்பு:சென்லா
பகுப்பு:கம்போடியப் பெண்கள்
பகுப்பு:கம்போடியா
பகுப்பு:கெமர் பேரரசு
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:இந்துப் பேரரசுகள்
பகுப்பு:கம்போடிய வரலாறு
சித்தநஞ்சப்பா மல்லிகார்ஜுனையா

**சித்தநஞ்சப்பா மல்லிகார்ஜுனையா** (*S. Mallikarjunaiah*)(1931 - 2014) என்பவர் இந்திய அரசியல்வாதி மற்றும் மேனாள் நாடாளுமன்ற உறுப்பினர் ஆவார். இவர் மூன்று முறை கர்நாடகாவின் **[[துமக்கூரு மக்களவைத் தொகுதி|தும்கூர்]]** மக்களவைத் தொகுதியில் போட்டியிட்டு  இந்திய நாடாளுமன்றத்திற்குத் தேர்ந்தெடுக்கப்பட்டார். மல்லிகார்ஜூனையா பாரதிய ஜனதா கட்சியின் மூத்த உறுப்பினராகவும் இருந்தார்.

## அரசியல்
இவர் பத்தாவது மக்களவையில் (1991-1996) மக்களவையின் துணைச் சபாநாயகராக இருந்தார். 1991, 1998 மற்றும் 2004 ஆகிய ஆண்டுகளில் தும்கூரிலிருந்து மக்களவைக்குத் தேர்ந்தெடுக்கப்பட்டார். இவர் இத்தொகுதிக்கு 1977, 1980, 1996, 1999 நடைபெற்ற தேர்தலில் தோல்வியுற்றார். இவர் சட்ட மேல்சபை உறுப்பினராகத் தனது அரசியல் வாழ்க்கையைத் தொடங்கி, 1971 முதல் 1991 வரை ஜன சங்கம், ஜனதா கட்சி, மற்றும் பாரதிய ஜனதா கட்சிகளில் பணியாற்றினார். 1980 முதல் 1986 வரை பேரவையின் துணைத் தலைவராகப் பணியாற்றினார். ஜனசங்கத்தின் மாநிலத் தலைவராக இருந்துள்ளார்.

## பிறப்பும் இறப்பும்
1931 சூன் 26 அன்று தும்கூரில் பிறந்தார். இவர் 82 வயதில் மாரடைப்பால் 13 மார்ச் 2014 அன்று தும்கூரில் இறந்தார்.

## மேற்கோள்கள்

## வெளி இணைப்புகள்

* பதினான்காவது மக்களவை உறுப்பினர்கள் - இந்திய நாடாளுமன்ற இணையதளம்

பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:2014 இறப்புகள்
பகுப்பு:1931 பிறப்புகள்
ராம்பூர் சமஸ்தானம்

**இராம்பூர் இராச்சியம்** (**Rampur State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால உத்தரப் பிரதேச மாநிலத்தின் ரோகில்கண்ட் பிரதேசத்தில் உள்ள இராம்பூர் மாவட்டத்தின் பகுதிகளைக் கொண்டிருந்தது. இதன் தலைநகரம் ராம்பூர் நகரம் ஆகும். இராம்பூர் இராச்சியத்தி மொத்தப் பரப்பளவு  945 சதுர மைல்கள் ஆகும்.
இந்த இராச்சியத்தை  சியா இசுலாம் நவாப்புகள் ஆட்சி செய்தனர். இதன்  ஆட்சியாளர்களுக்கு  பிரித்தானிய இந்தியாவின் அரசு, 15 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
ரோகில்லாப் போருக்குப் பின்னர் பிரித்தானிய கிழக்கிந்திய கம்பெனி ஆட்சியாளர்கள்  அயோத்தி நவாப்புடன் செய்து கொண்ட உடன்படிக்கையின் படி,  1774-இல் நிறுவப்பட்ட ராம்பூர் இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற இராம்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது ஐக்கிய மாகாணத்தின்  குவாலியர் முகமையின் கீழ் செயல்பட்டது. இராம்பூர் இராச்சிய மன்னர்களுக்கு பிரித்தானிய இந்தியா அரசு, 15 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  இராச்சியம் 1947-ஆம் ஆண்டில்  ஐக்கிய மாகாணத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி, இராம்பூர் இராச்சியம் உத்தரப் பிரதேசம் மாநிலத்தில் இணைக்கப்பட்டது.
## இதனையும் காண்க
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
*  தி இம்பீரியல் கெசட்டியர் ஆப் இந்தியா

## மேற்கோள்கள்

## ஊசாத்துணை
*
## வெளி இணைப்புகள்

பகுப்பு:ராம்பூர் மாவட்டம் 
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:இந்தியாவின் மன்னராட்சிகள்
பகுப்பு:உத்தரப் பிரதேசத்தின் வரலாறு
சியாம் சிங் யாதவ்

**சியாம் சிங் யாதவ்** (*Shyam Singh Yadav*)(பிறப்பு 31 மார்ச் 1954) என்பவர் இந்திய அரசியல்வாதி மற்றும் உத்தரப்பிரதேசத்தின் ஜான்பூரிலிருந்து தேர்ந்தெடுக்கப்பட்ட 17வது மக்களவையின் நாடாளுமன்ற உறுப்பினர் ஆவார்.

## அரசியல்
சியாம் சிங் யாதவ் பகுஜன் சமாஜ் கட்சியின் உறுப்பினராகவும், மக்களவையில் அக்கட்சியின் தலைவராகவும் உள்ளார். இவர் 2019 முதல் நாடாளுமன்ற ஆவணக் குழுவின் தலைவராகவும் உள்ளார். நிலக்கரி மற்றும் எஃகு தொடர்பான நாடாளுமன்ற நிலைக்குழுவின் உறுப்பினராகவும் உள்ளார். இலாப அலுவலகங்கள் மீதான நாடாளுமன்ற கூட்டுக் குழு; நாடாளுமன்ற பொது நோக்கக் குழுவின் (மக்களவை) உறுப்பினர் மற்றும் பெட்ரோலியம் மற்றும் இயற்கை எரிவாயு அமைச்சகத்தின் நாடாளுமன்ற ஆலோசனைக் குழுவின் உறுப்பினர் போன்ற பொறுப்பில் உள்ளார். இவர் முன்னாள் உத்தரப்பிரதேச குடிமையியல் அதிகாரி ஆவார்.

## தனிப்பட்ட வாழ்க்கை
யாதவ் 31 மார்ச் 1954 அன்று உத்தரப்பிரதேச மாநிலம் ஜான்பூரில் உமா சங்கர் சிங் யாதவ் மற்றும் இந்திராவதி யாதவ் ஆகியோருக்கு மகனாகப் பிறந்தார். இவர் தனது இளம் அறிவியல், முதுகலை அறிவியல் (1976) மற்றும் இளங்கலைச் சட்டம் (1979) பட்டங்களை அலகாபாத் பல்கலைக்கழகத்தில் பெற்றார் . இவர் 11 மார்ச் 1986-ல் புஷ்பா யாதவை மணந்தார். இவருக்கு ஒரு மகன் மற்றும் ஒரு மகள் உள்ளனர். இவர் ஒரு வழக்குரைஞர் மற்றும் விவசாயம் செய்கிறார். இவர் இராணிபட்டி கிராமத்தில் வசிக்கிறார்.

## அரசுப் பணி
யாதவ் அரசு ஊழியராக பல்வேறு பதவிகளை வகித்துள்ளார்.

முன்னாள் அரசு ஊழியராக, யாதவ், துணைப் பிரிவு நீதிபதி, நகராட்சி ஆணையர், சிறப்புச் செயலர் மற்றும் பல்வேறு வளர்ச்சி திட்டத் துணைத் தலைவர் உள்ளிட்ட பல்வேறு பதவிகளில் பணியாற்றியுள்ளார்.

## விளையாட்டு வீரர்
யாதவ் ஒரு துப்பாக்கிச் சுடும் வீரர் ஆவார். இவர் தேசிய மற்றும் பன்னாட்டு அளவில் துப்பாக்கி சுடும் போட்டிகளில் பங்கேற்றுள்ளார். இந்திய  அணியின் பயிற்சியாளராக இருந்த இவர், ராஜ்யவர்தன் சிங் ரத்தோருக்கும் பயிற்சி அளித்துள்ளார். பெய்ஜிங் ஒலிம்பிக் போட்டிகள் (2008) மற்றும் மெல்போர்ன் பொதுநலவாயப் விளையாட்டுகள் (2006) போட்டிகளில் பயிற்சியாளராகப் பங்கேற்றுள்ளார். யாதவ் உத்தரப் பிரதேச மாநிலத் துப்பாக்கிச் சங்கத்தின் தலைவராகவும், உத்தரப் பிரதேச ஒலிம்பிக் சங்கத்தின் துணைத் தலைவராகவும் உள்ளார். இந்தியத் தேசியத் துப்பாக்கி சங்கத்தின் பொருளாளராகவும் இருந்துள்ளார். 2016-2019 வரை மும்பையில் தணிக்கை வாரியத்தின் ஆலோசனைக் குழுவில் உறுப்பினராக இருந்தார்.

## விருது
# இலட்சுமண் விருது, உ.பி அரசு 2000 

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:உத்தரப் பிரதேச அரசியல்வாதிகள்
தேவாஸ் இராச்சியம்

**தேவாஸ் இராச்சியம்** (**Dewas State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிரதேசம் மாநிலத்தின் தேவாஸ் மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி,  இராச்சியம்  சதுர கிலோ மீட்டர் பரப்பளவும்,  மக்கள் தொகையும் கொண்டிருந்தது.  இதன் ஆட்சியாளர்களுக்கு  பிரித்தானிய இந்தியாவின் அரசு, 15 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
1728-இல் மராத்தியப் பேரரசின் பவார் வம்சத்தினரால் மத்திய-மேற்கு இந்தியாவில் நிறுவப்பட்ட தேவாஸ் இராச்சியம், மராத்தியப் பேரரசில் சிற்றரசாக இருந்தது. பின்னர் 1841-ஆம் ஆண்டில் இந்த இராச்சியம் மூத்த தேவாஸ் இராச்சியம் மற்றும் இளைய தேவாஸ் இராச்சியம் என இரண்டாகப் பிரிந்தது.   மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற தேவாஸ் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். 

இது பிரித்தானிய இந்தியாவின்  மத்திய இந்திய முகமையின் கீழ் செயல்பட்டது. தேவாஸ் இராச்சிய மன்னர்களுக்கு பிரித்தானிய இந்தியா அரசு, 15 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  தெவாஸ் இராச்சியம் 1948-ஆம் ஆண்டில்  மத்திய பாரதத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி, தேவாஸ் இராச்சியம் மத்தியப் பிரதேசம் மாநிலத்தில் தேவாஸ் மாவட்டத்துடன் இணைக்கப்பட்டது.

## இதனையும் காண்க
* மத்திய பாரதம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
* சுதேச சமஸ்தானங்களின் இணைப்பு ஒப்பந்தம்
*  தி இம்பீரியல் கெசட்டியர் ஆப் இந்தியா

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:மத்தியப் பிரதேச வரலாறு
சம்புபுரத்தின் இந்திராணி

**இந்திராணி** (ஆங்கிலம்: *Indrani*) (8-ஆம் நூற்றாண்டு), கம்போடியாவின் ஈசானபுரம் (*Isanapura*) என்று அழைக்கப்படும் சம்புபுரத்தை (*Sambhupura Chenla*) ஆட்சி செய்த சென்லா இராணி ஆவார். சென்லா இராச்சியம் தற்போது கம்போடியாவில் ஒரு பகுதியாக உள்ளது.

## வரலாறு

இந்திராணி, கம்போடியாவின் சம்புபுர அரசாட்சியின் வாரிசு ஆவார். இவர் இராணி செயதேவியின் (*Jayadevi*) வாரிசும் மகனுமான புஷ்கரசன் (*Pushkaraksha*) என்பவர் மணந்தார். இந்திரலோகன் (Indraloka) என்றும் புஷ்கரன் அழைக்கப் படுகிறார்.

இவர்கள் திருமணம் செய்துகொண்டபோது புஷ்கரனின் மனைவி இந்திராணி சம்புபுரத்தின் இணை ஆட்சியாளராக ஆனார். ஆனாலும் இந்திராணி தன் சொந்த உரிமையால் ஓர் இராணியாக இருந்தார் என்பது தெளிவாகிறது.

## முதலாம் நரேந்திரதேவி

இந்திராணிக்கு சம்புவர்மன் (*Sambhuvarman*) (உருத்திரவர்மன்) என்ற ஒரு மகனும், நிருபதேந்திரதேவி (*Nipatendradevi*) என்ற ஒரு மகளும் இருந்தனர். இந்திராணியின் மகன் சென்லாவின் இளவரசியும், தன் தந்தையின் சகோதரியான முதலாம் நரேந்திரதேவியின் (*Narendradevi I*) மகளுமான இரண்டாம் நரேந்திரதேவியை (*Narendradevi* (II) மணந்தான்.

இராணி இந்திராணியின் மரணத்திற்குப் பிறகு பல நூற்றாண்டுகளாக தன் சொந்த உரிமையில் ஓர் ஆட்சியாளராகவும் அரசியாகவும் அங்கீகரிக்கப்பட்டு கௌரவிக்கப்பட்டார். 

மூன்றாம் செயவர்மன் (*Jayavarman III*) ஆட்சியின் போது அமைக்கப்பட்ட ஒரு கல்வெட்டு, 'விரா கம்ரதன் அன் இந்திராணியின் நிலம்' (*The Land of Vrah Kamraten An Indrani*) என்று குறிப்பிடுகிறது.  

### இந்திரலோக இராணி இந்திராணி

இராணி இந்திராணியின் பேரன் முதலாம் இந்திரவர்மன் (*Indravarman I*) (ஆட்சி 877-889 881-இல் பகோங் நினைவிடத்தில் (*Bakong Monument*) 'இந்திரலோக இராணி இந்திராணி' (*Queen of Indraloka, Indrani*) என்ற சிலையை நிறுவினான். 

## சான்றுகள்

பகுப்பு:சென்லா
பகுப்பு:கம்போடியப் பெண்கள்
பகுப்பு:கம்போடிய இந்துக்கள்
பகுப்பு:கம்போடியா
பகுப்பு:கெமர் பேரரசு
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:இந்துப் பேரரசுகள்
பகுப்பு:கம்போடிய வரலாறு
லோர்கோ எசு. போசி

**லோர்கோ எசு. போசி** (*Lorho S. Pfoze*) என்பவர் மணிப்பூரைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டு நடைபெற்ற இந்தியப் பொதுத் தேர்தலில் வெளி மணிப்பூருக்கான நாடாளுமன்ற, மக்களவை உறுப்பினராகத் தேர்ந்தெடுக்கப்பட்டார். போசி நாகாலாந்து மக்கள் முன்னணி கட்சியினைச் சார்ந்தவர்.

## மேற்கோள்கள்

பகுப்பு:மணிப்பூர் நபர்கள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
துரோணாச்சாரியார் கோயில்

**துரோணாச்சாரியார் கோயில்** (*Dronacharya Temple*) மகாபாரதத்தில் பாண்டவர்கள் மற்றும் கௌரவர்களின் ஆசிரியரான துரோணாச்சாரியாருக்கு அர்ப்பணிக்கப்பட்டுள்ள ஒரே கோயிலாகும். இது இந்தியாவின் அரியானா மாநிலத்தில் இருக்கும் குருகிராமில் உள்ள பீம் நகர் கிராமத்தில் அமைந்துள்ளது.

## வரலாறு மற்றும் முக்கியத்துவம்
மகாபாரதக்  காவியத்தின் படி குரு துரோணாச்சாரியார் வாழ்ந்த இடம் குருகிராம் ஆகும்.  இவர் பாண்டவர்களுக்கும்]] கௌரவர்களுக்கும் கல்வி கற்பித்த இடமும் இதுவாகும். 1872 ஆம் ஆண்டில் துரோணரின் மனைவியான சீத்தாலா தேவியின் தீவிர பக்தரான சிங்க பாரத், என்பவர் தற்போதைய இக்கோயிலைக் கட்டினார். துரோணாச்சாரியார் தொடர்பான கட்டிடங்களுக்கு சிங்க பாரத் நிறைய நிலங்களை நன்கொடையாக வழங்கினார். காலப்போக்கில், துரோணர் கோவில் பெரிதாகி ஓர் அறையிலிருந்து இரண்டு அறைகளாக  மாறியது.  கோயிலுக்கு அருகில் வசிக்கும் ஐந்து குடும்பங்களால் தற்போது கோயில் பராமரிக்கப்படுகிறது. பெரும்பாலும், மிகவும் பிரபலமான சீத்தலா மாதா கோயிலுக்கு வருகைதரும் பார்வையாளர்கள் துரோணாச்சார்யா கோயிலுக்கும் வருகிறார்கள்.

குருகிராமில் மகாபாரதத்துடன் தொடர்புடைய துரோணாச்சார்யார் குளீத்த இடமாகக் கருதப்படும் பீமா குந்து  ஏகலைவா கோயில் மற்றும் பாண்டவர்களால் கட்டப்பட்ட சிவன் கோயில் போன்ற முக்கிய இடங்களுக்கு அருகில் இந்த கோயில் அமைந்துள்ளது.

## கட்டமைப்பு
இரண்டு அறைகளைக் கொண்ட இந்த ஆலயம் ஒரு தெருவின் மூலையில் அமைந்துள்ளது. கோவிலுக்கு இளஞ்சிவப்பு வண்ணம் பூசப்பட்டுள்ளது. கோயிலின் நடுவில் துரோணரின் உயரமான சிலை வைக்கப்பட்டுள்ளது. துரோணர் சிலையைச் சுற்றி மற்ற இந்து தெய்வங்களின் சிலைகள் உள்ளன. பின்புறச் சுவரில் துரோணாச்சாரியார் தனது மாணவர்களுக்குப் பாடம் நடத்துவதைச் சித்தரிக்கும் ஓவியங்கள் உள்ளன.

## சுற்றுலாவுக்கான சமீபத்திய முயற்சிகள்
குர்கானின் பெயர் குருகிராம் என மாற்றப்பட்டபோது பீம் நகர் கிராம மக்கள் மிகவும் மகிழ்ச்சியடைந்தனர். துரோணர் கோயிலுக்கு சுற்றுலாப் பயணிகள் அதிகம் வருவார்கள் என்று எதிர்பார்த்தனர். சுற்றுலாவை அதிகரிக்க, துரோணாச்சார்யா கோயில், ஏகலைவா கோயில் மற்றும் அருகிலுள்ள பிற இடங்களை உள்ளடக்கிய உள்ளூர் சுற்றுலா சுற்றுவழி உருவாக்கப்பட வேண்டும் என்று கிராம மக்கள் கோரிக்கை விடுத்துள்ளனர். 

## மேற்கோள்கள்

பகுப்பு:அரியானாவிலுள்ள இந்துக் கோயில்கள்
பார்சி நுழைவாயில்

**பார்சி நுழைவாயில்** (*Barsi Gate*) இந்தியாவில் சுல்தானிய கட்டிடக்கலைக்கு சிறந்த எடுத்துக்காட்டாக கருதப்படும் ஒரு நுழைவாயிலாகும். அரியானா மாநிலத்தின் இசார் மாவட்டத்தில் இருக்கும் சுவர்களால் சூழப்பட்ட நகரமான ஆன்சி நகரத்தில் நுழைவதற்காக அமைக்கப்பட்டிருந்த ஐந்து நுழைவாயில்களில் இதுவும் ஒன்றாகும். தற்போது இந்த ஐந்து நுழைவாயில்களில் எஞ்சியிருக்கும் ஒரே வாயிலும் இதுமட்டுமேயாகும். கி.பி 1303 ஆம் ஆண்டில் சுல்தான் அலாவுதீன் கில்சியால் கட்டப்பட்டு கி.பி.1522 ஆம் ஆண்டில் இப்ராகிம் லோடியின் ஆட்சிக்காலத்தில் பழுதுபார்க்கப்பட்டது. 30 மீட்டர் உயரம் கொண்டுள்ள இவ்வாயில் இந்திய அரசாங்கத்தால் பாதுகாக்கப்படுகிறது. தில்லி நுழைவாயில் (கிழக்கு), இசார் நுழைவாயில் (மேற்கு), கோசைன் நுழைவாயில் (வட-கிழக்கு), உம்ரா நுழைவாயில் (தென்-கிழக்கு) என மற்ற நான்கு வாயில்களும் பெயரிடப்பட்டுள்ளன.

## மேற்கோள்கள்

பகுப்பு:அரியானா
பகுப்பு:அரியானாவில் உள்ள கட்டிடங்கள்
பிரதான் பருவா

**பிரதான் பருவா** (*Pradan Baruah*) என்பவர் இந்திய அரசியல்வாதி மற்றும் இந்திய நாடாளுமன்ற மக்களவை உறுப்பினர் ஆவார். இவர் நவம்பர் 2016 முதல் அசாம் மாநிலம் லக்கிம்பூர் தொகுதியிலிருந்து 16வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். 2016 நவம்பரில் நடந்த இடைத்தேர்தலில் வெற்றி பெற்றார். அசாமின் முதல்வராக சர்பானந்தா சோனோவால் பதவி ஏற்றதால் இந்த இடைத்தேர்தல் நடைபெற்றது. முன்னதாக பருவா தேமாஜி மாவட்டத்தில் உள்ள தேமாஜி சட்டமன்றத் தொகுதியில் (எண் 113) போட்டியிட்டு வெற்றிபெற்று அசாம் சட்டமன்ற உறுப்பினராக இருந்தார்.

இவர் பாரதிய ஜனதா கட்சியின் உறுப்பினர். முன்னதாக, பருவா இந்தியத் தேசிய காங்கிரசில் உறுப்பினராக இருந்தார். 2016-ல் ஹிமந்த பிஸ்வாஸ் சர்மாவுடன் சட்டமன்றத் தேர்தலுக்கு முன்பாக காங்கிரசிலிருந்து விலகினார். மீண்டும் 2019ஆம் ஆண்டு நடைபெற்ற நாடாளுமன்றத் தேர்தலில் போட்டியிட்டு வெற்றிபெற்றார்.

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
சுமித்ரா பத்திர்

**சுமித்ரா பத்திர்** (*Sumitra Patir*) என்பவர் இந்திய அரசியல்வாதி மற்றும் அசாம் மாநில சட்டமன்ற மேனாள் உறுப்பினர் ஆவார். இவர் 2013ஆம் ஆண்டு நடைபெற்ற தேமாஜி மாவட்டத்தில் உள்ள தேமாஜி சட்டமன்றத் தொகுதி (எண் 113) தேர்தலில் போட்டியிட்டு  சட்டமன்ற உறுப்பினராகத் தேர்ந்தெடுக்கப்பட்டார். தருண் கோகோய் அரசில் இணையமைச்சராகப் பதவியிலிருந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:அசாமிய அரசியல்வாதிகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற பெண் உறுப்பினர்கள்
மத்திய பாரதம்

**மத்திய பாரதம்** (**Madhya Bharat**, also known as **Malwa Union**)1947-இல் இந்திய விடுதலைக்கு பின்னர் இது பிரித்தானிய இந்தியாவின் மத்திய இந்திய முகமையில் இருந்த 25  சுதேச சமஸ்தானங்களை இணைத்து 28 மே 1948 அன்று நிறுவப்பட்ட இந்தியாவின் ஒரு ஆட்சிப் பகுதியாகும் 

மத்திய பாரதம்  பரப்பளவு கொண்டிருந்தது. இதன் குளிர்கால தலைநகரமாக குவாலியர் நகரம் மற்றும் கோடைக்கால தலைநகரமாக இந்தூர் நகரம் இருந்தது. இதன் தென்மேற்கில்  பம்பாய் மாகாணம் (தற்கால குஜராத் & மகாராட்டிரா), வடமேற்கில் இராஜஸ்தான், வடக்கில் உத்தரப் பிரதேசம், கிழக்கில் விந்தியப் பிரதேசம் மற்றும் போபால் இராச்சியம் (1949–56), தென்கிழக்கில் மத்தியப் பிரதேசம் எல்லைகளாக இருந்தது. மத்திய பாரதப் பகுதி மக்களில் இந்தி மொழி பேசும் இந்துக்கள் பெரும்பான்மையாக இருந்தனர்.

1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி,  மத்தியப் பாரதப் பகுதிகளுடன், விந்தியப் பிரதேசம் ஆகியவைகள் புதிய மத்தியப் பிரதேசம் மாநிலத்துடன் இணைக்கப்பட்டது.

## மத்திய பாரத மாவட்டங்கள்
1 நவம்பர் 1956-ஆம் தேதிக்கு முன்னர் மத்திய பாரதத்தில் 16 மாவட்டங்கள் இருந்தது.
# பிண்டு மாவட்டம் 
# குவாலியர் மாவட்டம்
# முரைனா மாவட்டம்  
# குனா மாவட்டம்‎ 
# சிவபுரி மாவட்டம்  
# ராஜ்கர் மாவட்டம் 
# விதிஷா மாவட்டம் 
# சாஜாபூர் மாவட்டம்  
# உஜ்ஜைன் மாவட்டம்‎ 
# இந்தூர் மாவட்டம்
# தேவாஸ் மாவட்டம் 
# ரத்லாம் மாவட்டம்  
# தார் மாவட்டம்  
# ஜாபூவா மாவட்டம் 
# கர்கோன் மாவட்டம் 
# மண்டசௌர் மாவட்டம்
## இதனையும் காண்க
* விந்தியப் பிரதேசம்
* மத்திய இந்திய முகமை

## மேற்கோள்கள்

பகுப்பு:மத்தியப் பிரதேசம்
பகுப்பு:மத்தியப் பிரதேச வரலாறு
பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
சலயிர் சுல்தானகம்

**சலயிர் சுல்தானகம்** என்பது பாரசீகமயமாக்கப்பட்ட மங்கோலிய அரசு ஆகும். இது 1330களில் ஈல்கானகத்தின் வீழ்ச்சிக்குப் பிறகு ஈராக் மற்றும் மேற்கு பாரசீகத்தை ஆண்டது. 50 ஆண்டுகள் நீடித்த இதற்கு தைமூரின் படையெடுப்புகள் மற்றும் காரா கோயுன்லு துருக்மெனியர்களின் கிளர்ச்சி ஆகியவை பிரச்சினைகளாக வந்தன. 1405இல் தைமூரின் இறப்பிற்குப் பிறகு, தெற்கு ஈராக் மற்றும் குசிஸ்தானில் இதை மீண்டும் நிறுவ குறுகிய காலத்திற்கு முயற்சிகள் மேற்கொள்ளப்பட்டன. 1432ஆம் ஆண்டு சலயிர்கள் இறுதியாக காரா கோயுன்லுவால் நீக்கப்பட்டனர்.

பாரசீகக் கலை பரிணாமம் பெற்றதில் சலயிர் சகாப்தம் ஒரு முக்கியக் காலமாக விளங்குகிறது. பிற்கால பாரசீக ஓவியங்களுக்கு இது அடிப்படையான சில தன்மைகளைக் கொடுத்தது.

## உசாத்துணை

பகுப்பு:மங்கோலிய நாடுகள்
கிளேர் எலிசபெத் பார்னெல்

**கிளேர் எலிசபெத் பார்னெல்** *(Clare Elizabeth Parnel)* (பிறப்பு: 1970) ஒரு பிரித்தானிய வானியற்பியலாளரும் பயனுறைக் கணிதவியலாளரும் ஆவார். இவர் சூரியக் கணிதவியலையும் மின்ம இயற்பியலில் சூரியத் தழலும் சூரியக் காந்தப்பாயும் காந்த மீளிணைவும் உள்ளிட்ட காந்தப் புலங்களையும் காந்தப் புலங்களின் இன்மைப் புள்ளிகளையும் ஆய்வு செய்கிறார். இவர் புனித ஆந்திரூவ்சு பல்கலைக்கழகத்தில் கணிதவியல் பேராசிரியராகப் பணிபுரிகிறார். இவர் புனித ஆந்திரூவ்சின் ப்யன்முறைக் கணிதவியல் பிரிவின் மேனாள் தலைவரும் ஆவார்.

## கல்வியும் வாழ்க்கைப்பணியும்
பார்னெல் எசெக்சில் பிறந்தார். இவர் இரிட்ஜ்வே பள்ளியிலும் சுவிண்டன் தொழில்நுட்பக் கல்லூரியிலும் பயின்றார். குழந்தைப் பருவத்திலேயே இவருக்குக் கணிதப் பாடம் எளிதாக வந்துள்ளது. இவர் 1988 இல் வேல்சு பல்கலைக்கழக கார்திப் கல்லூரியில் சேர்ந்துள்ளார். முதலில் இவர் கணிதமும் வேதியியலும் கற்க சேர்ந்தாலும் ஒராண்டுக்குப் பிறகு  கணிதம் மட்டுமே கற்க மாற்றம் பெற்றுள்ளார்.

இவர் 1991 இல் தன் கணித இளவல் பட்டத்தை முதல் வகுப்பில்  ஆனர்சு தகையுடன் கார்திப்பில் பெற்றுள்ளார்.  இவர் பிறகு முனைவ பட்ட மாணவகாக புனித ஆந்திரூவ்சு பல்கலைக்கழகத்ஹில் சேர்ந்தார். முனவர் பட்ட்த்தைக் கோட்பாட்டுச் சூரிய இயற்பியலில் 1994 இல் முடித்துள்ளார்.

இவர் புனித ஆந்திரூவ்சு பல்கலைக்கழகத்திலேயே முதுமுனைவர் மாணவராகத் தொடர்ந்தார். அந்த ஆய்வு முடிந்த பிறகு இவர் 1996 முதல் 1997 வரை ஆய்வாளராக இருந்து 2002 இல் விரிவுரையாளரானார். பின்னர் 2011 இல் பேராசிரியரானார். மேலும் இவர் புனித ஆந்திரூவ்சில் 2009 இலிருந்து 2013 வரை பயன்முறை இயற்பியல் பிரிவின் தலைவராகவும் இருந்துள்ளார்.

## தகைமை
இவர் 2016 இல் சூரியத் தழல் எப்படி சூட்டைகிறது என்பதை ஆய்வு மேற்கொண்டமைக்காக அரசு வானியல் கழகத்தின் வானியல், புவி இயற்பியலுக்கான தொடக்கச் சாதனைப் பவுலர் பரிசைப் பெற்றார். இவர் 2007 இல் சூரியவியல் ஆய்வுக்காக பிலிப் இலிவெர்குல்மே பரிசை வென்றுள்ளார்.

## சொந்த வாழ்க்கை
பார்னெல் துணிவான மலையேற்ற ஆர்வலர்,  இவர் மலைகள் அருகில் உள்ள வேல்சு பல்கலைக்கழகத்தைப் படிக்க தேர்ந்தெடுத்தார். அங்கு இவர் மூன்றாண்டுகள் முனைவர் பட்டம் படிக்கும்போது  முன்றாவில் பெயரிட்டிருந்த 277 கொடுமுடிகளையும் ஏறியுள்ளார். இவருக்கு இரு குழந்தைகள் உள்ளனர்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பிரித்தானியக் கணிதவியலாளர்கள்
பகுப்பு:பிரித்தானியப் பெண் கணிதவியலாளர்கள்
பகுப்பு:பெண் கணிதவியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:பெண் இயற்பியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
சண்முகசுந்தரம் மோகன்

**சண்முகசுந்தரம் மோகன்** (*Shanmughasundaram Mohan*) என்பவர் முன்னாள் இந்திய உச்ச நீதிமன்ற நீதிபதி மற்றும் கருநாடக மாநிலத்தின் முன்னாள் ஆளுநர் ஆவார். இவர் ஆங்கிலத்தில் 11 நூல்களும், தமிழில் ஏழு நூல்களும் எழுதியுள்ளார்.

## வாழ்க்கைக் குறிப்பு
சண்முகசுந்தரம் மோகன் 1930ஆம் ஆண்டு பிப்ரவரி மாதம் 11ஆம் தேதியன்று கோவை மாவட்டம் உடுமலைப்பேட்டையில் பிறந்தார். சென்னை மாநிலக் கல்லூரியில் பட்டப்படிப்பை முடித்த பிறகு, சென்னைப் பல்கலைக்கழகத்தில் சட்டத்தில் இளநிலைப் பட்டமும்,  அரசியலமைப்பு மற்றும் சர்வதேச சட்டத்தில் முதுநிலைப் பட்டமும் பெற்றார். 1954 ஆம் ஆண்டு ஆகத்து மாதம் சென்னை உயர்நீதிமன்றத்தில் வழக்கறிஞராகப் பதிவு செய்த இவர், 1969ஆம் ஆண்டு ஓர் அரசாங்க வழக்கறிஞரானார்  1956ஆம் ஆண்டு முதல் 1966 ஆம் ஆண்டு வரை, சென்னை சட்டக் கல்லூரியில் பகுதி நேர விரிவுரையாளராக மோகன் பணியாற்றினார்.

சண்முகசுந்தரம்  1971ஆம் ஆண்டு  சென்னையின் தமிழக அரசுத் தலைமை வழக்குரைஞராக  நியமிக்கப்பட்டார். பிப்ரவரி 1974ஆம் ஆண்டு பிப்ரவரியில் சென்னை உயர் நீதிமன்றத்தின் கூடுதல் நீதிபதியாக நியமிக்கப்பட்டார். இவர் 1975ஆம் ஆண்டு ஆகத்து மாதம் முதல் தேதியில் நிரந்தர நீதிபதியாக நியமனமானார். 1989ஆம் ஆண்டு அக்டோபர் மாதம் 19ஆம் தேதியில்  கருநாடக மாநில உயர்நீதி மன்றத்தின்  தலைமை நீதிபதியாக  இவர் நியமிக்கப்பட்டார். 1991ஆம் ஆண்டு  அக்டோபர் 7 அன்று இவர் உச்ச நீதி மன்ற நீதிபதியாக பதவி உயர்வு பெற்றாநர். 1995ஆம் ஆண்டு பிப்ரவரி 10ஆம் தேதி பணியிலிருந்து ஓய்வுபெற்றார்.

1990ஆம் ஆண்டு  பெந்தேகண்டி வெங்கடசுப்பையா பதவி நீக்கப்பட்டதை அடுத்து, இவர் 1990ஆம் ஆண்டு பிப்ரவரி 5 முதல் 1990ஆம் ஆண்டு மே 8 வரை கருநாடக மாநிலத்தின் பொறுப்பு ஆளுநராகவும் பதவி வகித்தார்.

ஓய்வுக்குப் பிறகு நீதிபதி மோகன் தேசிய இணையப் பாதுகாப்பு மற்றும் பாதுகாப்புத் தரநிலைகளின் தலைவராகவும், இந்திய அரசின் பொதுத்துறை நிறுவனங்களின் ஊதியத் திருத்தக் குழுவின் தலைவராகவும் நியமிக்கப்பட்டார். 2004ஆம் ஆண்டில் இந்தியத் துடுப்பாட்டக் கட்டுபாடு வாரியத்தில் சுதந்திரமான மற்றும் நியாயமான தேர்தலை உறுதி செய்வதற்காக பார்வையாளராக சென்னை உயர் நீதிமன்றத்தால் நியமிக்கப்பட்டார்.

2019 திசம்பர் 27 அன்று சண்முகசுந்தரம் மோகன் தமிழ்நாட்டில் சென்னையில் இறந்தார்.

## இலக்கியப் பங்களிப்புகள்
மோகன் பல்வேறு பாடப்பொருள்களில்  ஆங்கிலத்தில் 11 புத்தகங்களையும், கவிதைத் தொகுப்புகள் உட்பட தமிழில் ஏழு புத்தகங்களையும் எழுதியுள்ளார்.  உலக கலை மற்றும் கலாச்சார அகாடமியின் தலைவராகப் பணியாற்றினார். 2004-2010 காலகட்டத்தில் ஆறு ஆண்டுகள் உலகக் கவிஞர்கள் மாநாட்டின் தலைவராக இருந்தார். 
## விருதுகளும் கௌரவங்களும்
* சிறீ முத்துசுவாமி ஐயர் உதவித்தொகை.
* லட்சுமிநரசா ரெட்டி தங்கப் பதக்கம் 
* டாக்டர். பி.ஆர். அம்பேத்கர் விருது 
* 1952 ஆம் ஆண்டில் சட்டப் படிப்பில் முதல் வகுப்பைப் பெற்றதற்காக சென்னை பல்கலைக்கழகத்தின் தங்கப் பதக்கம் 
* மூன்று வெளிநாட்டுப் பல்கலைக் கழகங்கள் உட்பட நான்கு பல்கலைக் கழகங்கள் கௌரவ முனைவர் பட்டம் வழங்கி கௌரவிக்கப்பட்டார் 

## மேற்கோள்கள்


பகுப்பு:இந்திய உச்ச நீதிமன்ற நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:கோயம்புத்தூர் மாவட்ட மக்கள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:சென்னை உயர் நீதிமன்ற நீதிபதிகள்
பகுப்பு:2019 இறப்புகள்
பகுப்பு:1930 பிறப்புகள்
சந்தன் சிங்

**சந்தன் சிங்** (*Chandan Singh*) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் 2019 இந்தியப் பொதுத் தேர்தலில் பீகார் மாநிலத்தின் நவாதா நாடாளுமன்றத் தொகுதியிலிருந்து இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார். லோக் ஜனசக்தி கட்சி சார்பில் சந்தன் சிங் போட்டியிட்டார். இந்திய நாடாளுமன்றத்தில் சாலைப் போக்குவரத்து, நெடுஞ்சாலை அமைச்சகத்தின் தொழில்துறை, அறிவுரை நிலைக்குழுவின் உறுப்பினராக உள்ளார்.

## மேற்கோள்கள்

## புற இணைப்புகள்
* 
* சந்தன் சிங் ட்விட்டரில்
* டெலிகிராமில் சந்தன் சிங்

பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1985 பிறப்புகள்
வீணா தேவி (வைசாலி)

**வீணா தேவி** (*Veena Devi*)(பிறப்பு 22 ஏப்ரல் 1967) என்பவர் இந்திய அரசியல்வாதி மற்றும் பீகார் மாநிலம் வைசாலி மக்களவையின் தற்போதைய உறுப்பினர் ஆவார் . இவர் கைகாட் தொகுதியிலிருந்து பீகார் சட்டமன்றத்திற்குத் தேர்ந்தெடுக்கப்பட்ட முன்னாள் உறுப்பினர் ஆவார். இவர் 2019 இந்தியப் பொதுத் தேர்தலில் லோக் ஜனசக்தி கட்சியுடன் இணைந்து வைசாலியில் போட்டியிட்டு ரகுவன்ஷ் பிரசாத் சிங்கை தோற்கடித்தார்.

## அரசியல் வாழ்க்கை
செப்டம்பர் 2, 2021 அன்று, சிராக் குமார் பாஸ்வானுக்குப் பதிலாக லோக் ஜனசக்தி கட்சியின் நாடாளுமன்றத் தலைவரானார்.

## ஆரம்ப கால வாழ்க்கை
தேவி 22 ஏப்ரல் 1967 அன்று பீகாரில் உள்ள தர்பங்காவில் உபேந்திர பிரசாத் சிங் மற்றும் சபுஜ்கலா தேவிக்கு மகளாகப் பிறந்தார். இவர் மேல்நிலைக் கல்வி கற்றுள்ளார். இவர் 27 ஏப்ரல் 1984-ல் முசாபர்பூர் சட்ட மேலவை உறுப்பினர் தினேஷ் பிரசாத் சிங்கை மணந்தார். இவர்களுக்கு இரண்டு மகன்கள் மற்றும் இரண்டு மகள்கள் உள்ளனர். இவர் தௌத்பூர் கிராமத்தில் வசிக்கிறார்.

2010ல் நடந்த சட்டப் பேரவைத் தேர்தலில் கைகாட்டில் பாஜகவுடன் இணைந்து போட்டியிட்டு சட்டமன்ற உறுப்பினர் ஆனார்.இவர் முசாபர்பூரின் முன்னாள் தலைவராக இருந்தார். இவர் 2001-ல் முசாபர்பூர் மாவட்டத்தின் தலைவராகவும், 2006-ல் துணைத்தலைவராகவும் ஆனார்.

*

## மேற்கோள்கள்

## வெளி இணைப்புகள்

* MyNeta சுயவிவரம்
* மக்களவை விவரம்

பகுப்பு:17வது மக்களவை உறுப்பினர்கள்
பகுப்பு:1967 பிறப்புகள்
பகுப்பு:வாழும் மக்கள்
சீசியம் அறுபுளோரோகோபால்டேட்டு(IV)

**சீசியம் அறுபுளோரோகோபால்டேட்டு(IV)**  (*Caesium hexafluorocobaltate(IV)*) என்பது Cs2CoF6 என்ற மூலக்கூற்று வாய்ப்பாட்டால் விவரிக்கப்படும் சீசியத்தின் ஓர் உப்பாகும். 

Cs3[(CoCl4)Cl] சேர்மமும் புளோரினும் சேர்ந்து வினைபுரிவதால் சீசியம் அறுபுளோரோகோபால்டேட்டு(IV) உருவாகிறது. அரிய கோபால்ட்டு(IV) அணைவு ([CoF6]2-) இச்சேர்மத்தின் உட்கூறாக உள்ளது.
 
பொட்டாசியம் எக்சாகுளோரோபிளாட்டினேட்டின் (K2PtCl6) கட்டமைப்பை இது ஏற்றுள்ளது. a = 8.91 Å, என்ற அடுக்கு மாறிலி மதிப்பும் Co-F பிணைப்பு நீளம் 1.73 Å. என்ற அளவிலும் உள்ளன. சீசியம் அறுபுளோரோகோபால்டேட்டு(IV) பெரோகாந்தப் பண்பு கொண்டுள்ளது. Co(IV) இன் அடிநிலை ஆற்றல் மட்டம்  T2g3Eg2 ஆகும்.
## இதையும் காண்க
* பெர்கோபால்டேட்டு
## மேற்கோள்கள்

பகுப்பு:சீசியம் சேர்மங்கள்
பகுப்பு:உலோக ஆலைடுகள்
பகுப்பு:கோபால்ட் சேர்மங்கள்
பகுப்பு:புளோரோ அணைவுச் சேர்மங்கள்
தினேஷ் சந்திர யாதவ்

**தினேஷ் சந்திர யாதவ்** (*Dinesh Chandra Yadav*) என்பவர் இந்திய அரசியல்வாதி மற்றும் இந்திய நாடாளுமன்ற உறுப்பினர் ஆவார். இவர் 15வது நாடாளுமன்றத்திற்கு பீகார் மாநிலம் ககஃ‌டியா மக்களவைத் தொகுதியிலிருந்தும் 17வது மக்களவைக்கு மாதேபுரா மக்களவைத் தொகுதியிலிருந்தும் உறுப்பினராக ஐக்கிய ஜனதா தளம் சார்பில் போட்டியிட்டுத் தேர்ந்தெடுக்கப்பட்டார்.

## கல்வி மற்றும் பின்னணி
யாதவ் பொறியாளர் ஆவார். இவர் குடிமுறைப் பொறியியலில் பட்டயப் படிப்பினை முடித்துள்ளார்.

## வகித்தப் பதவிகள்

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
இந்து மல்கோத்ரா குழு

**[[இந்து மல்கோத்ரா]] குழு**,  இந்தியப் பிரதமர் நரேந்திர மோதி 5 சனவரி 2022 அன்று பஞ்சாப் மாநிலத்திற்குள் பயணித்த போது ஏற்பட்ட பாதுகாப்பு மீறல்களை குறித்து விசாரிக்க, உச்ச நீதிமன்றத்தின் தலைமை நீதியரசர் என். வி. இரமணா தலைமையிலான அமர்வு, 12 சனவரி 2022 அன்று  முன்னாள் உச்ச நீதிமன்ற நீதியரசர் இந்து மல்கோத்ரா தலைமையிலான குழுவை  நியமித்தது. இக்குழுவின் தலைவராக இந்து மல்கோத்திராவும், உறுப்பினர்களாக பஞ்சாப் மற்றும் அரியானா உயர்நீதிமன்றத்தின் தலைமைப் பதிவாளர், தேசியப் புலனாய்வு முகமையின் தலைமை இயக்குநர் இயக்குநர் அல்லது அவரால் பரிந்துரைக்கப்பட்ட இன்ஸ்பெக்டர் ஜெனரல் பதவிக்குக் குறையாத அதிகாரி, சண்டிகர் தலைமை காவல்துறை இயக்குநர் மற்றும் பஞ்சாப் மாநிலத்தின் கூடுதல் காவல்துறை அதிகாரி (பாதுகாப்பு) ஆகியோர் இடம் பெற்றுள்ளனர். இக்குழு பிரதமரின் பஞ்சாப் பயணத்தில் ஏற்பட்ட பாதுகாப்பு மீறல்களை விசாரிப்பதுடன், பாதுகாப்பு மீறல்களுக்கு பொறுப்பானவர்கள் யார் எனக்கண்டறிவதுடன், பிரதமர் மற்றும் அரசியலமைப்புச் செயல்பாட்டாளர்களின் பாதுகாப்பிற்கு என்னென்ன பாதுகாப்புகள் தேவை என்பதை பரிந்துரைக்க்க உச்ச நீதிமன்றம் இந்து மல்கோத்திரா குழுவிடம் கேட்டுள்ளது. 

## பின்னணி
5 சனவரி 2022 அன்று பஞ்சாப் மாநிலத்தில் பாக்கித்தான் எல்லைப்புறத்தில் அமைந்த பெரோஸ்பூர் மாவட்டத்தில் உள்ள உசைனிவாலா எனுமிடத்திற்கு ரூபாய் 14 ஆயிரம் கோடி செலவில் நலத்திட்டங்கள் தொடக்க விழாவிற்கு செல்கையில் இந்தியப் பிரதமர் நரேந்திர மோதியின் வாகனத் தொடர், மேம்பாலம் ஒன்றில், பஞ்சாப் வேளாண்மை ஆர்ப்பட்டக்காரர்களால் 20 நிமிடங்கள் இடைமறிக்கப்பட்டார். பிரதமரின் பாதுகாப்பு காரணமாக நரேந்திர மோதி விழாவிற்கு செல்லாமல் தில்லி திரும்பினார். இதனால் இவ்விடயம் நாடு முழுவதும் பெரும் சர்ச்சைகளை கிளப்பியது. பிரதமருக்கான பாதுகாப்பு குறைபாடுகள் குறித்து இந்திய அரசும் மற்றும் பஞ்சாப் அரசும் விசாரணைக் குழுக்கள் நியமித்தது. இந்திய உச்ச நீதிமன்றம் இவ்வழக்கில் தலையிட்டு, மத்திய மற்றும் மாநில அரசுகள் நியமித்த விசாரணைக் குழுக்களுக்கு தடைவிதித்ததுடன், நீதியரசர் இந்து மல்கோத்ரா தலைமையிலான குழு பிரதமரின் பஞ்சாப் பயணத்தின் ஏற்பட்ட பாதுகாப்பு மீறல்கள் விசாரிக்க 12 சனவரி 2022 அன்று குழு அமைத்தது.

## இதனையும் காணக
* இந்து மல்கோத்ரா

## மேற்கோள்கள்

*
செடிப்பசலை

**செடிப்பசலை** (தாவர வகைப்பாட்டியல்: *Talinum fruticosum*) என்பது  மெக்சிகோ, கரிபியன், மேற்கு ஆப்பிரிக்கா, நடு அமெரிக்கா மற்றும் தென் அமெரிக்காவின் பெரும்பகுதியை தாயகமாகக் கொண்ட ஒரு மூலிகை பல்லாண்டுத் தாவரமாகும் . இது பரவலாக வெப்பமண்டலத்தில் விளைவிக்கப்படுகிறது. இதன் இலை கீரையாக பயன்படுத்தப்படுகிறது.

## விளக்கம்
இந்தசெ செடி நிமிர்ந்து  வரை வளரும். இது சிறிய, இளஞ்சிவப்பு பூக்களையும்,  பரந்த, சதைப்பற்றுள்ள இலைகளைக் கொண்டுள்ளது.

## பயன்கள்
இந்த தாவரத்தின் இலைகள் கீரையாக பயன்படுத்தப்படுகிறது. ஏ மற்றும் சி உட்பட வைட்டமின்கள் மற்றும் இரும்பு மற்றும் கல்சியம் போன்ற தாதுக்களால் நிறைந்துள்ளது. இதில்  ஆக்சாலிக் அமிலம் அதிகமாக இருப்பதால் சிறுநீரகக் கோளாறுகள், கீல்வாதம் மற்றும் முடக்கு வாதம் ஆகியவற்றால் பாதிக்கப்பட்டவர்கள் இதை உண்பதை தவிர்க்க வேண்டும் அல்லது குறைக்க வேண்டும். இது மேற்கு ஆப்பிரிக்கா, தெற்கு ஆசியா, தென்கிழக்காசியா வட அமெரிக்கா, தென் அமெரிக்காவின் வெப்பமான பகுதிகளில் பயிரிடப்படுகிறது. *செலோசியா வகைகளுடன்* நைஜீரியாவின் மிக முக்கியமான கீரைகளில் *டி. ஃப்ருட்டிகோசம்* ஒன்றாகும். பிரேசிலில் இது  அமேசான் ஆற்றின் கரையில் வளர்க்கப்படுகிறது, மேலும் இது முக்கியமாக பாரா மற்றும் அமேசானாஸ் மாநிலங்களில் உட்கொள்ளப்படுகிறது.

## படக்காட்சியகம்

படிமம்:Jewels of Opar.jpg|சிங்கப்பூரில் செடிப்பசலை
படிமம்:Talinum fruticosum - Flowers are beautiful.jpg|இந்தியாவில் செடிப்பசலை
படிமம்:Flower of some color.JPG|மொட்டுகளுடன் கூடிய செடிப்பசலை


## குறிப்புகள்

## வெளி இணைப்புகள்

*

பகுப்பு:கீரைகள்
பகுப்பு:தமிழ்நாட்டின் தாவரங்கள்
அருண் குமார் (அரசியல்வாதி)

**அருண்குமார்** (*Arun Kumar*) என்பவர் இந்திய நாடாளுமன்ற உறுப்பினராக இருந்தவர் ஆவார். இவர் இந்திய நாடாளுமன்றத்தின் கீழ் சபையான மக்களவையில் ஜஹானாபாத் தொகுதியை பிரதிநிதித்துவப்படுத்தினார். இவர் 1999 மற்றும் 2014 இந்திய பொதுத் தேர்தல்களில் வெற்றி பெற்று நாடாளுமன்ற உறுப்பினராகப் பணியாற்றினார். இவர் ராஷ்ட்ரிய சமதா கட்சியின் (மதச்சார்பற்ற) நிறுவன உறுப்பினர் ஆவார்.

## மேற்கோள்கள்

பகுப்பு:1959 பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
ஆலகிராமம்

**ஆலகிராமம்** (*Alagramam*) என்பது இந்தியாவின், தமிழ்நாடு மாநிலத்திலுள்ள விழுப்புரம் மாவட்டம், மயிலம் ஊராட்சி ஒன்றியத்தில் அமைந்துள்ள ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான விழுப்புரத்திலிருந்து 29 கிலோமீட்டர் தொலைவிலும், மயிலத்தில் இருந்து 4  கிலோமீட்டர் தொலைவிலும்,  மாநிலத் தலைநகரான சென்னையில் இருந்து 144 கிலோமீட்டர் தொலைவிலும் உள்ளது.

## வரலாறு
ஆலகிராமமானது பல்லவர் காலத்தில் *ஆலக்கூரை* என்றும், சோழர் காலத்தில் *ஆர்காமூர்* என்றும் அழைக்கப்பட்டது. தமிழகத்தின் மிகப்பழமையான பிள்ளையார் சிலைகளில் ஒன்று இங்கு உள்ளது. மேலும் இந்த ஊரில்தான் தமிழ்நாட்டின் மிகப்பெரிய தவ்வை சிலை உள்ளிட்ட இரு தவ்வைகள் உள்ளன. வேரொங்கும் காண இயலாத தனித்துவமான திருமால், தென்முகக்கடவுள், லகுலீசர் திருவுருவங்கள் உள்ளன. மேலும் இங்கு நாயக்கர் கால சதிகல் உள்ளது.

## ஊரில் உள்ள கோயில்கள்
* ஆலகிராமம் எமதண்டீஸ்வர சுவாமி கோயில்
* ஆலகிராமம் வீற்றிருந்த பெருமாள் கோயில்
* ஆலகிராமம் திரௌபதியம்மன் கோயில்
* ஆலகிராமம் செல்லியம்மன் கோயில்

## மேற்கோள்

பகுப்பு:விழுப்புரம் மாவட்டத்திலுள்ள கிராமங்கள்
சந்தேசுவர் பிரசாத்

**சந்தேசுவர் பிரசாத்** (*Chandeshwar Prasad*) என்பவர் பீகார் மாநிலத்தைச் சார்ந்த இந்திய அரசியல்வாதி ஆவார். இவர் 2019 இந்திய பொதுத் தேர்தலில் ஜனதா தளத்தின் (ஐக்கிய) உறுப்பினராகப் பீகாரின் ஜஹானாபாத்தில் மக்களவை தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார் 

## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
ஜாவ்ரா சமஸ்தானம்

**ஜாவ்ரா சமஸ்தானம்**  (**Jaora State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிரதேசம் மாநிலத்தின் ரதலாம் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி,  ஜாவ்ரா சமஸ்தானம 1471  சதுர கிலோ மீட்டர் பரப்பளவும், 84,202 மக்கள் தொகையும், ஆண்டு வருமானம் ரூபாய்  8,50,000 கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 13 துப்பாக்கிக் குண்டுகள் முழங்கி மரியாதை செய்தனர் .

## வரலாறு
மராத்தியப் பேரரசில் சிற்றரசாக இருந்த ஜாவ்ரா சமஸ்தானம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற ஜாவ்ரா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது ஐக்கிய மாகாணத்தின் மால்வா முகமையின் கீழ் செயல்பட்டது. ஜாவ்ரா சமஸ்தான நவாபுகளுக்கு  பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர், ஜாவ்ரா சமஸ்தானம் சுதேச சமஸ்தானங்களின் இணைப்பு ஒப்பந்தப்படி 1948-ஆம் ஆண்டில்  மத்திய பாரத மாநிலத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி,  ஜாவ்ரா சமச்தானப் பகுதிகள் மத்திய பிரதேசம் மாநிலத்தின் ரத்லாம் மாவட்டத்தில் இணைக்கப்பட்டது.
### ஜாவ்ரா நவாப்புகள்
* 1817 -  1825 அப்துல் கபூர் முகமதுகான்  
* 825 – 1865 கௌஸ் முகமது கான் 
* 1825 - 1827 முசரப் பேகம்  - அரசப்பிரதிநிதி
**+ ஜாஹாங்கீர் கான்  
*1827 - 1840 போர்த்விக் - அரசப்பிரதிநிதி 
*1865 -  1895 முகமது இசுமாயில் கான்  
* 1865 - 1872 அரசப்பிரதிநிதிகள்
**                          -ஹசரத் நூர் கான் 
**                           - மால்வா முகமையின் அரசியல் பிரதிநிதி
*1895 – 1947  பக்கீர் தௌலா முகமது இப்திகார்

## இதனையும் காண்க
* மத்திய பாரதம்
* மால்வா முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
* சுதேச சமஸ்தானங்களின் இணைப்பு ஒப்பந்தம்
*  தி இம்பீரியல் கெசட்டியர் ஆப் இந்தியா
## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:பம்பாய் மாகாணம்
பகுப்பு:இந்தியாவின் மன்னராட்சிகள்
பகுப்பு:மத்தியப் பிரதேச வரலாறு
பகுப்பு:ரத்லாம் மாவட்டம்
மால்வா முகமை

**மால்வா முகமை** (**Malwa Agency**) பிரித்தானிய இந்தியாவின் முகமைகளில் ஒன்றாகும். இதன் தலைமையிடம் மண்டோசோர் நகரம் ஆகும்.  1881-ஆம் ஆண்டில் 31,000 சதுர கிலோ மீட்டர் பரப்பு கொண்டிருந்த மால்வா முகமையின் மக்கள் தொகை 15,11,324 ஆகும்.

## வரலாறு
பிரித்தானிய இந்தியாவின் ஆட்சியாளர்களால் மால்வா பகுதியில் செயல்பட்டுக் கொண்டிருந்த சுதேச சமஸ்தானங்களை காண்காணிக்கவும், வரி வசூலிக்கவும் 1895-ஆம் ஆண்டில் நிறுவப்பட்டது. 
1947-இல் இந்திய விடுதலைக்குப் பின்னர் மால்வ முகமை கலைக்கப்பட்டு மத்திய பாரத மாநிலத்துடன் இணக்கப்பட்டது.    1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி,  இந்த முகமையின் பகுதிகள் மத்தியப் பிரதேசம் மாநிலத்தில் இணைக்கப்பட்டது.

## மால்வா முகமையின் வணக்கத்திற்குரிய சுதேச சமஸ்தானங்கள்
* ரத்லம் சமஸ்தானம் - 13 துப்பாக்கிக் குண்டு மரியாதை 
* ஜாவ்ரா சமஸ்தானம்- 13 துப்பாக்கிக் குண்டு மரியாதை 
* சைலானா சமஸ்தானம்  - 11 துப்பாக்கிக் குண்டு மரியாதை
* ஜாபூவா சமஸ்தானம்  -  11 துப்பாக்கிக் குண்டு மரியாதை
* சீதாமௌ சமஸ்தானம் - 11 துப்பாக்கிக் குண்டு மரியாதை 
* தேவாஸ் சமஸ்தானம் - 15 துப்பாக்கிக் குண்டு மரியாதை 
### துப்பாக்கி குண்டு மரியாதையற்ற சமஸ்தானங்கள்
* பிப்லோதா சமஸ்தானம் 
* பந்த்-பிப்லோதா ஜமீன்தாரர்

## இதனையும் காண்க
* பஞ்சாப் அரசுகள் முகமை
* இராஜபுதனம் முகமை
* மத்திய இந்திய முகமை
* கிழக்கிந்திய முகமை
* கத்தியவார் முகமை 
* பரோடா மற்றும் குஜராத் முகமை
* சூரத் முகமை
* ரேவா கந்தா முகமை
* மகி கந்தா முகமை
* புந்தேல்கண்ட் முகமை
* இந்திய மன்னராட்சி அரசுகளின் பட்டியல்

## மேற்கோள்கள்

பகுப்பு:பிரித்தானிய இந்தியாவின் முகமைகள்
பகுப்பு:ரத்லாம் மாவட்டம்
பகுப்பு:மத்தியப் பிரதேச வரலாறு
சூரிய நாராயண் யாதவ்

**சூரிய நாராயண் யாதவ்** (*Surya Narayan Yadav*) என்பவர் இந்திய அரசியல்வாதி ஆவார். இவர் இந்தியாவின் 9வது மற்றும் 10வதுநாடாளுமன்ற உறுப்பினர் ஆவார். இவர் பீகார் மாநில சஹார்சா, மக்களவை நடைபெற்ற தேர்தலில் ஜனதா தளம் வேட்பாளராகப் போட்டியிட்டு வெற்றிபெற்று நாடாளுமன்ற உறுப்பினராகப் பதவி வகித்தார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
விஜய் குமார் (பீகார்)

**விஜய் குமார்** (*Vijay Kumar*) என்பவர் பீகாரைச் சார்ந்த இந்திய அரசியல்வாதி. இவர் இந்திய நாடாளுமன்றத்திற்கு 2019-ல் நடைபெற்ற தேர்தலில் கயா மக்களவைத் தொகுதியிலிருந்து தேசிய ஜனநாயகக் கூட்டணியில் ஐக்கிய ஜனதா தளம் கட்சியின் சார்பில் போட்டியிட்டு வெற்றிபெற்றார். இவரின் தாயார் பகவதி தேவி, கல் உடைக்கும் தொழிலாளி ஆவார். இவரும் 1996-ல் கயாவிலிருந்து நாடாளுமன்ற உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
இரண்டாம் ஈசானவர்மன்

**இரண்டாம் ஈசனவர்மன்**  (* Ishanavarman* II) கி.பி. 923 முதல் 928 வரை ஆட்சி செய்ததாக நம்பப்படும் அங்கோரிய மன்னனாவான். இவனது அரசு அங்கோர், மேற்கில் பட்டாம்பாங்கைச் சுற்றியுள்ள பகுதிகளுக்குள் மட்டுமே இருந்திருக்கலாம்.

## குடும்பம்
ஈசானவர்மன் யசோவர்மனுக்கும் அவனது மனைவியும் நான்காம் செயவர்மனின் சகோதரிக்குப் பிறந்தான். முதலாம் இந்திரவர்மனும், அவனது மனைவி இந்திராதேவியும் இவனது தாத்தாவும் பாட்டியுமாவார்கள். இவனுக்கு முதலாம் ஹர்ஷ்வர்மன் என்ற மூத்த சகோதரன் இருந்தான் .

## வரலாறு
கி.பி. 923இல் இறந்த தனது சகோதரருக்குப் பிறகு ஈசானவர்மன் பதவியேற்றான். இவனது ஆட்சிக் காலம் மிகவும் கொந்தளிப்பாகவும் குழப்பமாகவும் இருந்திருக்கலாம். கி.பி. 921 இல், இவனரது மாமா, நான்காம் செயவர்மன் , ஏற்கனவே அங்கோரிலிருந்து வடகிழக்கே 100 கி.மீ. தொலைவில் ஒரு போட்டி நகரத்தை அமைத்திருந்தான். இவனது ஆட்சிக் காலத்தில் பிரசாத் கிரவான் என்ற ஒரு கோயில் கட்டப்பட்டது.

இவனைப் பற்றிய வேறு தகவல்கள்  தெரியவில்லை. இவன், கி.பி. 928 இல் இறந்தான். மேலும், **பரமருத்ரலோகம் என்ற** பெயரைப் பெற்றான். 

## சான்றுகள்

பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
பகுப்பு:கம்போடிய இந்துக்கள்